Ranet bank med kniv i Skien
Etter ranet jaktet politiet en mann med norsk utseende som var kledd i grå hettegenser med Peugeot-merke på ryggen og svart bukse. - Han kom inn alene og truet med kniv og forsvant til fots igjen. Han skal ha fått med seg et mindre beløp, sier operasjonsleder Arne Tollehaugen til VG.Klokken 16.25 er tre personer er pågrepet i forbindelse med ranet. - De tre som er pågrepet er tatt 4-500 meter fra banken, 15-20 minutter etter ranet, sier innsatsleder Geir Andersen til VG. Han sier to av dem ble pågrepet i en bil, mens den siste ble pågrepet til fots. - Vi har funnet gjenstander like ved stedet han ble pågrepet som vi knytter til ranet.Han sier det var personer inne i banken da ranet skjedde. Nå sikrer politiet spor. - Finnes det video av ranet? - Det er en bank, så det regner jeg med at det gjør. Det er foreløpig uklart nøyaktig hvor mye penger raneren fikk med seg. - Jeg sto og pakket ut av esker da jeg la merke til en mann i grå hettegenser som stirret veldig, før han løper han fra stedet. Deretter kom personalet fra banken og ropte ut at det hadde vært et ran, sier Sonja Thorsen som jobber i nærheten av banken, til Varden.
Tre personer er pågrepet etter at Sparebank1 på Gråtenmoen ble ranet med kniv.